*................. pont*

### Előterjesztés

1. a Budapest Főváros II. Kerületi Önkormányzat Képviselő-testülete részére

# a veszélyhelyzet kihirdetéséről szóló 40/2020. (III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 1/2020.(III.27.) normatív utasítása alapján

# 2020. április

Tárgy: Javaslat Budapest Főváros II. Kerületi Önkormányzat Képviselő - testületének a koronavírus világjárvány létfenntartást veszélyeztető hatásának enyhítéséről és további rendkívüli intézkedésekről szóló …../2020(….) önkormányzati rendelete tárgyában

Készítette: …………………………………….

 Vargáné Luketics Gabriella s.k.

 humánszolgáltatási igazgató

Egyeztetve: ………………………………….

Kovács Márton s.k.

alpolgármester

Egyeztetve: ………………………………….

dr. Varga Előd Bendegúz

alpolgármester

Egyeztetve: ……………………………………

Fermin Antonio Pineda s.k.

gazdasági igazgató

Látta: ……………………………………

dr. Szalai Tibor

jegyző

…………………………………..

 dr. Murai Renáta

 jegyzői igazgató

A napirend tárgyalása zárt ülést nem igényel.

Tisztelt Képviselő-testület!

Magyarország Kormánya a COVID-19 vírus terjedésének lassítása érdekében 2020. március 11. napján veszélyhelyzetet rendelt el. A munkáltatók egy része az elmúlt hetekben azt a megoldást választották, hogy elküldték munkavállalóikat, vagy csökkentették munkaidejüket, valamint vannak olyan vállalkozások is, melyeknek a tevékenységüket fel kellett függeszteniük.

Ennek következtében számos család, vagy egyedülálló, egyedül élő személy élete vált nehezebbé, megélhetésük veszélybe került. Ezenkívül a közelmúltban a kórházakból is hazakerültek olyan betegek, akik még gondozásra szorulnak, mely nemcsak az önkormányzat ellátórendszerét terheli, hanem a családokat is komoly kihívás elé állítja.

Fenti válsághelyzet indokolja a megváltozott élethelyzethez jobban alkalmazkodó rugalmas, egyszerű eljárásrendben igényelhető támogatások bevezetését.

Mellékelt rendelet tervezet tartalmazza ezeket az intézkedéseket.

Három támogatási formát jelöltünk meg:

1. veszélyhelyzeti bérpótló támogatás (továbbiakban: bérpótló támogatás)
2. veszélyhelyzeti albérleti díj támogatás (továbbiakban: albérleti díj támogatás),
3. veszélyhelyzeti gondozási támogatás (továbbiakban: gondozási támogatás)
* Jövedelmi helyzethez bérpótló támogatás nyújtása azon családok, személyek részére, nyújtható, akiknek a munkaviszonya igazolhatóan 2020. március 11-ét követően a 40/2020.(III.11.) Korm. rendelettel kihirdetett veszélyhelyzet (továbbiakban: veszélyhelyzet) időszakában szűnt meg, táppénzben nem részesül, valamint egyéb kereső tevékenysége a veszélyhelyzet miatt tett korlátozó intézkedések következtében ellehetetlenült.
* Bérleti díj támogatás, mint lakhatáshoz nyújtott támogatás azok részére biztosítható, akik a veszélyhelyzethez köthető jövedelem kiesés miatt nem tudják albérleti díjukat fizetni.
* A gondozási támogatás azon családok részére nyújtott támogatás, amely családok, a még gondozásra szoruló hozzátartozójuk kórházból történő váratlan hazaszállítása miatt kerültek nehéz helyzetbe. Amennyiben a család vállalja a gondozást, az önkormányzat nagyobb biztonsággal tudja vállalni azok gondozását, akiknek nincs hozzátartozójuk.
* A veszélyhelyzet miatt előállt új élethelyzetek indokolják, hogy erre az időszakra a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015. (II.27.) önkormányzati rendeletében foglalt (továbbiakban: Ör.) egyes támogatásainak értékei megemelésre kerüljenek hatékonyságuk növelése céljából.
* A személyes gondoskodás területén olyan intézkedések megtétele vált szükségessé, hogy a szakgondozók elsősorban gondozási feladatokat lássanak el a megnövekedett igények miatt és ezzel szemben egy folyamatos munkaerőhiánnyal kell számolni. A segítő tevékenységbe munkaerő átirányítással önkormányzati dolgozókat és önkénteseket lehet bevonni.

A rendelet megalkotása a koronavírus járvány létfenntartásra gyakorolt hatásainak csökkentése céljából szükséges. A rendelet hatálya a veszélyhelyzet megszüntetését követő 90. napon szűnik meg.

A rendelet költségvetésre gyakorolt hatása nehezen tervezhető, a jelenleg még bizonytalan, folyamatosan változó adatok miatt, ezért az ellátórendszerben az eddig megjelent új esetek emelkedő tendenciáját és az eddigi szociális támogatások kifizetésének arányában prognosztizáltuk. 2019. évben a felhasznált összeg 92.414.148,- Ft volt. Ebben az összegben a kiegészítő támogatásainkon és a köztemetésen kívül az összes támogatás szerepel. A fenti összeg alapján 1 hónapra vetítve átlagosan 7.701.179,- Ft volt a felhasználás, melynek további 20-25 %-os emelkedése várható. 25 %-os emelkedéssel a havi felhasználás 9 625 000 Ft lehetséges, ennek 4,5 hónapra vetített értéke 43 millió forint.

A rendelet megalkotásakor az alapot adó bizonytalan élethelyzetek, azokra vonatkozó adatok hiánya szükségessé teszi, hogy a rendeletet az alkalmazását követően eltelt bizonyos idő után elemezzük, felülvizsgáljuk.

A veszélyhelyzet kihirdetéséről szóló 40/2020. (III. 11.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. március 27. napján délben hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2020.(III.27.) normatív utasítása, mely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

 Budapest, 2020. április 16.

 Őrsi Gergely

polgármester